ההסתדרות הציונית העולמית

ממוזער|360px|המוסדות הציוניים עד מלחמת העולם הראשונה
ההסתדרות הציונית העולמית (באנגלית: World Zionist Organization) היא ארגון של התנועה הציונית שהוקם ביוזמתו של בנימין זאב הרצל ב-3 בספטמבר 1897, בקונגרס הציוני הראשון שהתכנס בבזל שבשווייץ. ההסתדרות הציונית הוקמה כארגון גג, לאיחוד פעולתם של כל הגופים הציוניים בעולם. באותו קונגרס הוטל על היינריך אלחנן יורק-שטיינר להכין את תקנות הארגון.

היסטוריה
ההסתדרות הציונית נמנית עם המוסדות הלאומיים, שפעלו להגשמת מטרתה של התנועה הציונית – הקמת בית לאומי לעם היהודי בארץ ישראל. ההסכמה בין כל חלקי התנועה הציונית להתאחד מאחורי התביעה להקמתה של מדינה יהודית בארץ ישראל התגבשה רק סמוך להקמת מדינת ישראל. בתחילת דרכה ייצגה ההסתדרות הציונית את היישוב היהודי בארץ ישראל אל מול השלטון העות'מאני ואחר כך את כל העם היהודי. בשנת 1929 עברה הפעילות הביצועית של ההסתדרות הציונית לידי הסוכנות היהודית, וההסתדרות הציונית נותרה כגוף קובע מדיניות.

החברות בהסתדרות הציונית הייתה פתוחה בפני כל יהודי שהסכים עם מטרותיה ורכש את "השקל הציוני".

שמאל|ממוזער|250 פיקסלים|תעודת חבר בהסתדרות הציונית הארצית (פולין) שהוצאה בשנת 1929 בלבוב

בקונגרס הציוני ה-23, שהתכנס בירושלים בשנת 1951, הוגדרו מחדש מטרותיה של ההסתדרות הציונית, לאחר שמטרתה העיקרית עד אותה עת, הקמת מדינה יהודית, זכתה להגשמה. ההסתדרות הציונית המשיכה בפעילותה ומתמקדת מאז בעידוד העלייה, בהעמקת הקשר בין מדינת ישראל ויהדות התפוצות, בחינוך ציוני,
בקרב יהודי התפוצות ובמאבק באנטישמיות.

מטה ההסתדרות הציונית העולמית נמצא בבית המוסדות הלאומיים ברחוב המלך ג'ורג' 48 בירושלים, בבניין משותף לסוכנות היהודית, להסתדרות הציונית העולמית, לקק"ל ולקרן היסוד.

בעקבות הקמתה של מדינת ישראל הוסדר מעמדן של ההסתדרות הציונית העולמית ושל הסוכנות היהודית במדינה בחוק מעמדן של ההסתדרות הציונית העולמית ושל הסוכנות היהודית לארץ-ישראל.

 מוסדות הארגון 
לניהול פעילותה ולהגשמת מטרותיה הקימה ההסתדרות הציונית מוסדות אחדים, בתחומי פעילות מגוונים:
 הקונגרס הציוני - קובע את חוקת ההסתדרות הציונית
 הוועד הפועל הגדול והוועד הפועל המצומצם (ההנהלה הציונית)
 המשרד הארצישראלי - הזרוע המבצעת של ההסתדרות הציונית בארץ ישראל. תפקידו העיקרי היה קידום פעילות ההתיישבות בארץ.
 הסוכנות היהודית - הזרוע המבצעת של ההסתדרות הציונית שהחליפה את "המשרד הארצישראלי"
 המועצה הציונית בישראל - זרוע הפעילות והחינוך
 הקרן הקיימת לישראל, שעסקה ברכישת אדמות בארץ ישראל
 קרן היסוד - המוסד הכספי המרכזי של ההסתדרות הציונית
 חברת "הכשרת היישוב" - עסקה ברכישת קרקעות, גם עבור הקרן הקיימת לישראל
 "אוצר התיישבות היהודים" - הזרוע לפעילות פיננסית של ההסתדרות הציונית. חברה בת של גוף זה הייתה "בנק אנגלו-פלשתינה" (שהפך בהמשך לבנק לאומי)
 "החטיבה להתיישבות" - זרוע לעניין ההתיישבות בארץ ישראל

 יושבי ראש ההסתדרות הציונית 
מספרתמונהשםשנים בתפקידהערות1 70px  בנימין זאב הרצל 1897–1904  קבע את מרכזה של ההסתדרות הציונית בבזל ובווינה2 70px  דוד וולפסון  1905–1911  קבע את מרכזה של ההסתדרות הציונית בקלן שבגרמניה3 70px  אוטו ורבורג  1911–1921  כיהן בתקופת מלחמת העולם הראשונה, ולכן העביר את מרכז הפעילות לקופנהגן הנייטרלית4 70px  חיים ויצמן  1921–1931  קבע את מרכזה של ההסתדרות הציונית בלונדון5 70px  נחום סוקולוב  1931–1935 (4) 70px  חיים ויצמן  1935–1946 6 70px  דוד בן-גוריון  1946–1956  לאחר קום המדינה עבר מרכזה של ההסתדרות הציונית לירושלים.7 70px  נחום גולדמן  1956–1968 8 70px  אהוד אבריאל  1968–1972  החל משנת 1972 תפקיד זה אינו קיים. בראש הארגון עומד יושב ראש הנהלת הוועד הפועל של ההסתדרות הציונית או יושב ראש הסוכנות היהודית.ראש הנהלת הוועד הפועל של ההסתדרות הציוניתיושב ראש הסוכנות היהודית וההסתדרות הציונית העולמית9105x105 פיקסליםלואי אריה פינקוס1972
1972–1973שימש כיו"ר הוועד הפועל עד 1972 וכיו"ר ההסתדרות הציונית העולמית עד אוקטובר 197310104x104 פיקסלים יצחק נבון  1972–197810/א105x105 פיקסליםאריה דולצ'ין1973–1975 10/ב105x105 פיקסליםפנחס ספיר1975–אוגוסט 1975(10/א)105x105 פיקסליםאריה דולצ'יןאוגוסט 1975–197610/ג77x77 פיקסליםיוסף אלמוגי1976–1978 ב-1978 אוחדו שוב שני התפקידים11 70px  אריה דולצ'ין1978–1987כהונה שלישית בתפקיד12 70px  שמחה דיניץ1987–1994מ"מ 70px  יחיאל לקט1994–1995יו"ר בפועל14 70px  אברהם בורג1995–199915 70px  סלי מרידור1999–200516 70px  זאב בילסקי2005–2009 בשנת 2009 שוב הופרדו התפקידיםיו"ר ההסתדרות הציונית העולמיתיו"ר הסוכנות היהודית17 70px  אברהם דובדבני  2009–20201770x70 פיקסליםנתן שרנסקי2009–20181891x91px יעקב חגואל 2020–מכהן 1893x93 פיקסליםיצחק הרצוג2018–2021מ"מיעקב חגואל2021-202219מרכז|לא ממוסגר|134x134 פיקסליםדורון אלמוג2022-מכהן

קריאה נוספת
 מרדכי נאור, הבניין שבו נולדה המדינה, בית המוסדות הלאומיים, ספריית יהודה דקל,2020.
 קישורים חיצוניים 



 ההסתדרות הציונית העולמית, באתר הסוכנות היהודית
 ההסתדרות הציונית העולמית באתר הכנסת
 ההסתדרות הציונית העולמית, אתר מרכז התקשורת עם התפוצות והמאבק באנטישמיות

 הארכיון הציוני המרכזי - הארכיון הרשמי של מוסדות התנועה הציונית, ביניהן ההסתדרות הציונית העולמית
 "העולם" שבועון ההסתדרות הציונית העולמית 1907-1950 באתר עיתונות יהודית היסטורית
  יהושע גוברין (אוסקר גרינבוים), יו"ר ההסתדרות הציונית האוסטרית, עולה לארץ. יומני כרמל, אוקטובר 1938 (התחלה 1:38)
ההסתדרות הציונית העולמית, באתר הבנק אוצר התיישבות היהודים

 תצלומים מארכיון האקדמיה, באתר האקדמיה ללשון העברית, 21 בפברואר 2023
 סימן של פירוד יהיה מר לכולנו, כתבה מאת רון כהן באתר הארכיון הציוני המרכזי

הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בנימין זאב הרצל
קטגוריה:ארגונים ציוניים
קטגוריה:הסוכנות היהודית
קטגוריה:בזל: היסטוריה